Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 630

20. Funkcionális áramköröket tartalmazó áramkörök működésének vizsgálata A feladatokra, részfeladatokra javasolt maximális pontszámok tükrözzék a feladatok, részfeladatok nehézségi fokát. A felsorolt lehetséges feladattípusokból összetett feladatok is összeállíthatók. Az írásbeli feladatlap értékelése A teszt jellegű kérdéssor és a feladatok értékelésénél kötelező a központilag összeállított javítási útmutatónak való megfelelés. Az egyes kérdésekre és feladatokra adható pontszámokat az útmutató tartalmazza. A javítás során az 2009/56. szám útmutatóban meghatározott pontozást kell alkalmazni. Az egyszerű, rövid feladatokra összesen 40, az összetett feladatokra összesen 60 pontot lehet adni. Szóbeli vizsga A szóbeli vizsgára minimum 20, maximum 30 tételt kell összeállítani. A szóbeli tételsor tartalmi és formai jellemzői Tételtípusok Minden szóbeli tétel két altételből („A” és „B”) áll. Az „A” altétel elektrotechnikai és alapvető elektronikai alapfogalmakat megfogalmazó, a „B” altétel elektronikai témakörű. Minden altétel egy témakör általános bemutatását és a témakör meghatározott részeinek részletesebb kifejtését igényli. Az „A” és a „B” altételt a vizsgázó egymástól függetlenül húzza ki. A tételcímek jellemzői, összeállításuk A szóbeli tételek címét és részleteit az előírt témakörök és vizsgakövetelmények alapján központilag kell meghatározni. A tételek összeállításánál törekedni kell a változatos, a problémamegoldást ösztönző, egyértelmű megfogalmazásokra. A szóbeli vizsga alapvetően az elektrotechnika-elektronika alapfogalmaira, az ezekhez kapcsolódó villamos jelenségekre, összefüggésekre és törvényekre épülő műszaki szemlélet elsajátításának bemutatását igényli a vizsgázótól. A szóbeli vizsgán kiderül, hogy a vizsgázó képes-e a tényeket, a fogalmakat, az alaptörvényeket szabatosan definiálni, megszerzett ismeretei felhasználásával elektrotechnikai-elektronikai jelenségeket megmagyarázni, összefüggéseket alkalmazni, a folyamatokat összehasonlítani és a törvényszerűségekkel integrálni. Tartalmi szerkezet A szóbeli vizsga témakörei (megegyeznek a középszint témaköreivel): Villamos alapfogalmak Egyenáramú hálózatok alaptörvényei A villamos áram hatásai Energiaforrások Villamos és mágneses erőtér Indukciós jelenségek Szinuszos mennyiségek – Váltakozó áramú áramkörök Többfázisú hálózatok Villamos gépek Passzív elektronikai áramkörök Félvezető áramköri elemek Tranzisztoros alapáramkörök Alapáramkörök alkalmazásai Impulzustechnikai alapáramkörök Digitális alapáramkörök Információátvitel, modulációs eljárások A szóbeli vizsgarész értékelése A szóbeli feleletet a vizsgakövetelmények szerint az alábbi szempontok és kompetenciák alapján kell értékelni: Pontszámok Szempontok, kompetenciák A B Összesen A feladat megértése, tématartás, a lényeg kiemelése Alapfogalmak ismerete, definiálása és alkalmazása Tények, jelenségek, folyamatok ismerete és alkalmazása Törvények, szabályok, összefüggések értelmezése Világosság, szabatosság, a felelet felépítettsége A műszaki nyelv alkalmazása A jelenségek megmagyarázása, összefüggések alkalmazása SZÓBELI ÖSSZPONTSZÁM: 50” 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes